«Մեր խոսակցության առաջին իսկ րոպեներից Ջասթինն իր պատրաստակամությունն է հայտնել աջակցել Հայաստանում կանադական ներդրումների ակտիվացմանը»: Այս մասին այսօր Կանադայի վարչապետ Ջասթին Թրյուդոյի հետ համատեղ մամուլի ասուլիսի ժամանակ հայտարարեց ՀՀ վարչապետ Նիկոլ Փաշինյանը: Նրա խոսքով՝ երեկ Կանադայի վարչապետի պատվին տրված ընթրիքին ներկա են եղել նաև կանադացի գործարարներ, ովքեր մտադիր են ընդլայնել Հայաստանում իրենց ներդրումների ծավալը: